**Grozījumi Elektronisko sakaru likumā**

Izdarīt Elektronisko sakaru likumā (Latvijas Republikas Saeimas un Ministru Kabineta Ziņotājs, 2004, 23. nr.; 2005, 12. nr.; 2006, 24. nr.; 2007, 12. nr.; 2008, 15. nr.; 2009, 14. nr.; Latvijas Vēstnesis, 2010, 102., 206. nr.; 2011, 88. nr.; 2013, 232. nr.; 2014, 17., 60. nr.; 2015, 222., 251. nr.; 2016, 108., 241. nr.; 2017, 70., 132. nr.; 2018, 97.nr.) šādus grozījumus:

1. 19.pantā:

aizstāt pirmās daļas 22.punktā vārdus “organizētāja interneta mājas lapai” ar vārdiem “vai interaktīvo izložu organizētāja domēnam vai interneta protokola (IP)”, kā arī papildināt punktu ar otro teikumu šādā redakcijā:

“Šajā punktā noteikto ierobežojumu izpildi elektronisko sakaru komersants var papildus nodrošināt sev pieejamo tehnoloģisko risinājumu ietvaros;”

papildināt pirmo daļu ar 28. un 29.punktu šādā redakcijā:

“28) izpildot šā panta pirmās daļas 22.punktā minēto, elektronisko sakaru komersants vienlaicīgi veic lietotāja pāradresāciju uz Izložu un azartspēļu uzraudzības inspekcijas tīmekļa vietni, kurā norādīta informācija par personai piemērojamo atbildību.

29) nodrošināt Izložu un azartspēļu uzraudzības inspekcijas pilnvarotajam pārstāvim piekļuvi elektronisko sakaru komersanta elektronisko sakaru tīkla pieslēguma punktiem ar mērķi pārliecināties par Izložu un azartspēļu uzraudzības inspekcijas pieņemtā lēmuma par Latvijas Republikā nelicencēta interaktīvo azartspēļu vai interaktīvo izložu organizētāja domēna vai interneta protokola (IP) piekļuves ierobežošanu izpildes nodrošināšanu.”

papildināt ar 3.1 daļu šādā redakcijā:

“(3.1) Izložu un azartspēļu uzraudzības inspekcija, konstatējot, ka elektronisko sakaru komersants nav nodrošinājis lēmuma par piekļuves ierobežošanu Latvijas Republikā nelicencēta interaktīvo azartspēļu vai interaktīvo izložu organizētāja domēnam vai interneta protokola (IP), pieņem lēmumu par administratīvās atbildības piemērošanu elektronisko sakaru komersantam. Lēmums netiek attiecināts uz šā likuma 19.panta pirmās daļas 22.punktā paredzēto papildu ierobežošanu arī citā sev piemērotā veidā.”.

aizstāt ceturtajā daļā vārdus “organizētāja interneta mājaslapai” ar vārdiem “vai interaktīvo izložu organizētāja domēnam vai interneta protokolam (IP)”;

papildināt ar 4.1 daļu šādā redakcijā:

“(4.1) Izložu un azartspēļu uzraudzības inspekcija par šā panta 3.1 daļā norādītā lēmuma nepildīšanu uzliek naudas sodu elektronisko sakaru komersantam līdz 4000 naudas soda vienībām.”.

1. Papildināt 70.pantu ar 8.3 daļu šādā redakcijā:

“(8.3) Lai veiktu normatīvajos aktos noteikto uzraudzību par personu dalību Latvijas Republikā nelicencētajās interaktīvajās azartspēlēs un interaktīvajās izlozēs, Izložu un azartspēļu uzraudzības inspekcijai ir tiesības pieprasīt un elektronisko sakaru komersantiem ir pienākums 15 dienu laikā sniegt tā rīcībā esošo informāciju par lietotājiem, kuri izmantojuši Latvijas Republikā nelicencētā interaktīvo azartspēļu vai interaktīvo izložu organizētāja tīmekļa vietni, ja šāda informācija ir pieejama elektronisko sakaru komersantam:

1. nosaukumu (firmu) un reģistrācijas numuru, ja abonements vai lietotājs ir juridiska persona;
2. vārdu, uzvārdu un personas kodu, ja abonements vai lietotājs ir fiziska persona;
3. abonementam vai lietotājam saskaņā ar elektronisko sakaru pakalpojumu līgumu piešķirto telefonu numurus, interneta protokola (IP) adreses un kontaktinformāciju.”.
4. Papildināt pārejas noteikumus ar 44. un 45.punktu šādā redakcijā:

“44. 19.panta 4.1 daļa stājās spēkā vienlaikus ar Administratīvās atbildības likumu.

45. Ministru kabinets šā likuma 70. panta 8.3 daļā paredzētos noteikumus izdod līdz 2019. gada 1. septembrim.”.

Likums stājas spēkā nākamajā dienā pēc tā izsludināšanas.

Finanšu ministrs J.Reirs